नई दिल्ली। जम्मू-कश्मीर और हरियाणा में बुधवार सुबह भूकंप के झटके महसूस किए गए हैं। जम्मू-कश्मीर में सुबह सवा पांच बजे भूकंप के झटके लगे। रिक्टर स्केल पर इसकी तीव्रता 4.6 मापी गई। वहीं, सुबह पांच बजकर 43 मिनट पर हरियाणा में भी भूकंप के झटके महसूस किए गए। 3.1 तीव्रता वाले भूकंप का केंद्र झज्जर था। भूकंप के झटकों के बाद लोग अपने-अपने घरों से बाहर निकल गए। हालांकि, किसी के हताहत होने की खबर नहीं है। इससे पहले दिल्ली-एनसीआर में बीते रविवार और सोमवार को भूकंप के झटके महसूस किए गए थे। रविवार शाम को भूकंप के हल्के झटके महसूस किए गए थे। भूकंप के झटके हरियाणा व उत्तर प्रदेश के भी कुछ स्थानों में महसूस किए गए थे।